Jefferson Airplane

**Jefferson Airplane**, schbada Jefferson Starship, dano *Starship*, seid 1992 untan Nama *Jefferson Starship – The Next Generation*, is a amerikanische Rockband, aa ois *The Airplane bekannt*.

## Gschicht
### Jefferson Airplane
De Band is 1965 z San Francisco grind woan. Se guitn ois oana vo de Haubdvadreda fom *psychedelischn Rock*. Za Schdammbsezung vo da Band hom de *Grace Slick* (Gsang, Piano), da *Marty Balin* (Gitarre, Gsang), *Paul Kantner* (Gsang, Gitarre), *[[Jorma Kaukonen]] *(Gitarre, Gsang), Jack Casady (Bass) und *Spencer Dryden* (Schlogzeig) kead.

1966 is des easchde Oibum *Jefferson Airplane Takes Off* (no mim Drummer *Skip Spence* und da Sängarin Signe Toly Anderson) aussa kumma. Im Oktoba 1966 hod d Toly Anderson de Band valossn, ia Nofoigarin is d Grace Slick gwen. S zwoate Oibum, *Surrealistic Pillow* vo 1967, mid de Liadl *White Rabbit* und *Somebody to Love*, wos iwa de Joa de bekanndasdn Schdigl vo Jefferson Airplane gwen san.

De Oim *After Bathing at Baxter’s* (1967), *Crown of Creation* (1968), *Bless Its Pointed Little Head* (Live, 1969) und *Volunteers* (1969) san gfoigt. *Volunteers* guit ois oans da wichdegsdn Rock- Oim da schbadn 1960a Joa, weis de düpische Schdimmung vo dera Zeid zan ausduck bringd: De Hippie- Bewägung mid era Seensuchd nom oafachn Lem, da jugndliche Brotesd gengan Vietnamkriag. Aus däm Grund sans a am Woodstock-Festival afdren.

Bam *Altamont Free Concert* am 6. Dezemba 1969 san Jefferson Airplane afn *Altamont Speedway* ois oane vo de Voagruppm vo de *Rolling Stones* afdren. Ois da * Marty Balin* dazwischn ganga is, ois de ois Oadnungsdeansd okeiadn* Hells Angels* Bsuacha kaut hom, isa af da Bühne bewußtlous gschlong woan. Ois dano de Rolling Stones afdren san, is des weida eskaliad und a Hells Angel hod an Bsuacha umbrochd.

1970 hom da Marty Balin und da Spencer Dryden de Band valossn. 1971 hod Jefferson Airplane des Blattn-Label *Grunt *grind, nodäm era vohearige Blattnfiama Woate wia „fuck“ unkenntle gmochd hod. Dano san de Oim *Bark* (1971), *Long John Silver* (1972) und des Live-Oibum *[[Winterland|Thirty Seconds Over Winterland]]* (1973), af dem da Geiga *Papa John Creach* ois fesds Bandmidgliad sei Debü gibd, kumma. 1974 hod *Grunt* Records *Early Flight* afn Moakt brochd, a Zamschdäung friara Liadln de no nia afa LP gwen san.

### Jefferson Starship / Starship

Zwischaduach hom da Paul Kantner und de Grace Slick, (keirat homs aa), mid oi Gastmusika drei LPs afgnumma, aa *Blows Against the Empire*, af dea easchdmois da Nama *Jefferson Starship* afdauchd is. Da Kaukonen und da Casady woan owa nimma dabei, de hom de Blues Band *Hot Tuna* grind.

S Debüoibum is 1974 *Dragon Fly* gwen. D Bsezung is gwen: *Paul Kantner, Grace Slick, David Freiberg, Pete Sears, Papa John Creach *und *John Barbata*. Mim Foigeoibum *Red Octopus* vo 1975, is da Duachbuch glunga, af dem a wida da *Marty Balin* (vocals) dabei is. Des Oibum is zwoa Miliona Moi vokaffd woan, wos bis dohi no koa Airplane-Oibum gschaffd hod.

*Spitfire vo *1976, is one Papa John Creach gwen und s 1978a Oibum *Earth* is easchdamoi s lezde mid Balin und Slick gwen, de voa am Konzert voigsuffa era Ausschein aus da Gruppm bekannd gem hom. 1979 is no s Oibum *Gold *kumma und im sejm Joa *Freedom at Point Zero, *mid a teiweis neia Bsezung: *Paul Kantner, Craig Chaquico, David Freiberg, Pete Sears, Mickey Thomas Aynsley Dunbar.*

*Freedom at Point Zero* is mera in Richdung *Progressive Rock* ganga, owa s Foigeoibum *Modern Times* vo 1981 wida im Pop-Rock Stil, mid da Grace Slick ois Gast. Den Kuas homs afn 1983 Oibum *Winds of Change* beibhoitn. Grace Slick is wida fesd dabei gwen.

An Paul Kantner hod dea neie Stil owa goaned daugd, ea is ausgschdieng und hod de Band fia am End eakläad. No is de Sach voa Grichd ganga und de vablimna Bandmidgliada hom untam Nama *Starship* weida mocha deafa. Afn Oibum *Kneedeep in the Hoopla *vo 1985 san zwoa era grässdn Hits *We Built This City* und *Sara* aussakumma, de wäidweit de Chartlistn ogfiat hom. 1987 is *No Protection* kumma, u. a. mim Liadl *Nothing's Gonna Stop Us Now*, dem lezdn groußn Hit vo *Jefferson Airplane/Jefferson Starship/Starship.*

1988 is zeaschd da Pete Sears, no d Grace Slick ausgschdieng. 1989 is no s Oibum *Love Among the Cannibals *afn Moakt kumma, 1990 hod se de Band endguite afglesd. Es san no *Best of* Oim gfoigt wia *Greatest Hits (Ten years and Change – 1979–1991)* vo 1991, und 1993 *The Best Of Starship*. Da Paul Kantner hod nomoi a Band mim Nama *Jefferson Starship – The Next Generation* grind. Da Nam *Jefferson Starship* kead urheberrechtle za 51 % Grace Slick und za 49 % Bill Thompson (Manager vo Jefferson Starship und Starship), owa oi zwoa hom nix dageng untanumma.

1996 san Jefferson Airplane ind *Rock and Roll Hall of Fame* afgnumma woan.

## Diskografia
### Studiooim

### Konzertoim
**Jefferson Airplane**
* 1967: Jefferson Airplane. Recorded on Saturday 17th June, 1967 at the second night of the Monterey Festival
* 1969: Bless Its Pointed Little Head
* 1973: Thirty Seconds Over Winterland
* 1995: Live at the Monterey Festival (17. Juni 1967)
* 1998: Live at the Fillmore East (3.–4. Mai 1968)
* 2006: At Golden Gate Park (Live 7. Mai 1969)
* 2007: Last Flight (Live 22. September 1972)
* 2007: Sweeping up the Spotlight (Live 28.–29. November 1969)
* 2007: At the Family Dog Ballroom (Live 6. September 1969)
* 2008: Plastic Fantastic Airplane (Liveaufnahmen aus verschiedenen Konzerten) (HHO Multimedia LTD. London)

### Kompilationen
* 1970: The Worst of Jefferson Airplane (erste Greatest Hits Collection)
* 1977: Flight Log, 1966–1976
* 1984: Time Machine
* 1987: 2400 Fulton Street
* 1990: White Rabbit & Other Hits
* 1991: Jefferson Airplane Loves You (3 CD boxed set)
* 1991: Greatest Hits (Ten years and change 1979-1991)
* 1993: The Best of Jefferson Airplane
* 1996: Journey: The Best of Jefferson Airplane
* 1997: Nothing's Gonna Stop us now – Best
* 2001: The Roar of Jefferson Airplane
* 2003: Platinum & Gold Collection
* 2005: The Essential Jefferson Airplane
* 2007: Feels like '67 again – Live CD Winterland Concerts 1967

### Singles
* 1966: My Best Friend
* 1967: It's No Secret
* 1967: Somebody to Love
* 1967: White Rabbit
* 1967: The Ballad of You and Me and Pooneil
* 1967: Watch Her Ride
* 1968: Greasy Heart
* 1968: If You Feel Like China Breaking [GBR]
* 1968: Crown of Creation
* 1969: Plastic Fantastic Lover [live]
* 1969: Volunteers
* 1970: Mexico
* 1971: Pretty as You Feel
* 1972: Long John Silver
* 1972: Twilight Double Leader
* 1975: Miracles
* 1976: With Your Love
* 1978: Count On Me
* 1979: Jane
* 1985: We Built This City
* 1985: Sara
* 1987: Nothing’s Gonna Stop Us Now
* 1987: It's Not Over ('til Its Over)
* 1989: Summer Of Love
* 1990: True Love
* 1991: Good Heart

### DVDs
* 1989: Radio City Music Hall Concert
* 2004: Fly Jefferson Airplane

## Im Netz

* Offizielle Homepage
* Jefferson Airplane bei laut.de
* Journal of Trionic Physics
* Jefferson Airplane LIVE Altamont 1969

## Beleg